**ROMÂNIA**

**JUDEŢUL VRANCEA**

**CONSILIUL JUDEŢEAN**

**HOTĂRÂREA nr. 245**

**din 28 noiembrie 2017**

**privind:** transformarea unor posturi din statul de funcţii al Muzeului Vrancei

**Consiliul Judeţean Vrancea**,

- **văzând** adresa nr. 1789 din 30 octombrie 2017 a Muzeului Vrancei prin care se solicita transformarea unor posturi din statul de funcţii al Muzeului Vrancei;

- **văzând** referatul Direcţiei economice şi informatizare înregistrat la nr. 18444/23.11.2017, prin care se propune transformarea unor posturi din statul de funcţii al Muzeului Vrancei;

- **văzând** Hotărârea nr. 2 din 04 octombrie 2017 a Consiliului de Administraţie al Muzeului Vrancei prin care s-a aprobat transformarea unor posturi din statul de funcții;

**- luând act** de rapoartele compartimentelor de resort din cadrul Consiliului Judeţean Vrancea şi avizele comisiilor de specialitate ale Consiliului Judeţean Vrancea;

- î**n baza** dispoziţiilor art. 91 alin. (2) lit. c) din Legea administraţiei publice locale nr. 215/2001, republicată, cu modificările şi completările ulterioare;

- **în temeiul** art. 115 alin. (1) lit. c) din Legea administraţiei publice locale nr. 215/2001, republicată, cu modificările şi completările ulterioare,

**HOTĂRĂŞTE:**

**Art. 1.** Transformarea unor posturi din statul de funcţii al Muzeului Vrancei dupa cum urmează:

- un post de paznic cu jumătate de norma şi un post de muncitor calificat II cu jumătate de normă, de la Secţia de Istorie, în post de muncitor calificat I cu norma intreagă.

**Art. 2.** Anexa 2 la Hotărârea Consiliului Judeţean Vrancea nr. 73 din 31 mai 2017, astfel cum a fost modificată prin hotărârea nr.186 din 20 septembrie 2017, se modifică în mod corespunzător.

**Art. 3.** Prevederile prezentei hotărâri vor fi duse la îndeplinire de Muzeul Vrancei și Direcţia economică şi informatizare din cadrul aparatului de specialitate al Consiliului Judeţean Vrancea şi comunicate celor interesaţi de secretarul judeţului prin Serviciul relaţii publice, contencios, monitor oficial şi arhivă.

**pentru Preşedintele**

**Consiliului Judeţean Vrancea**

**Preşedinte de şedinţă**

**Cristian Dănuț**

**Contrasemnează,**

**Secretar al judeţului**

**Raluca Dan**